कोलकाता पर जीत के बाद जमकर नाचे मुंबई इंडियंस के खिलाड़ी - mumbai indians music video viral ipl rohit sharma - AajTak
कोलकाता पर जीत के बाद जमकर नाचे मुंबई इंडियंस के खिलाड़ी
कोलकाता के खिलाफ शानदार जीत दर्ज करने के बाद मुंबई इंडियंस के खिलाड़ी पूरे जोश में हैं. खिलाड़ी सोमवार को टीम के मालिक मुकेश अंबानी के द्वारा आयोजित पार्टी में गये, और मौज मस्ती की.
जमकर नाचे रोहित शर्मा
नई दिल्ली, 11 अप्रैल 2017, अपडेटेड 16:06 IST
डांस का वीडियो वायरल
मुंबई इंडियंस के फेसबुक पेज पर एक वीडियो शेयर किया गया है, जिसमें टीम के सभी खिलाड़ी डांस करते हुए नज़र आ रहे हैं. वीडियो में मुंबई इंडियंस के कप्तान रोहित शर्मा, किरोन पोलार्ड, हार्दिक पांड्या व अन्य सभी खिलाड़ी डांस कर रहे हैं. वीडियो सोशल मीडिया पर आने के बाद यह वीडियो वायरल हो गया है.
यहां क्लिक कर देखें वीडियो...
इससे पहले हार्दिक पांड्या ने अपने इंस्टाग्राम पर एक फोटो शेयर की थी, जिसमें उन्होंने बताया था कि मुंबई इंडियंस के खिलाड़ियों ने गिल्ली-डंडा का लुत्फ उठाया. हार्दिक के साथ फोटो में लसिथ मलिंगा, हरभजन सिंह और मिशेल मैक्‍लेघन भी हैं.
कोलकाता को हराया
आईपीएल-10 का सातवां मुकाबला दो भाइयों के नाम रहा. रविवार की रात पंड्या ब्रदर्स ने मुंबई इंडियंस को इस सीजन में पहली जीत का तोहफा दिया. मुंबई ने कोलकाता नाइट राउडर्स को एक गेंद शेष रहते 4 विकेट से हराया. इसके साथ ही कलकाता की गुजरात पर 10 विकेट से पहली जीत की खुमारी उतर गई.
दोनों भाइयों का जबरदस्त खेल
23 वर्षीय हार्दिक पंड्या ने 11 गेंदों में 29 रनों की पारी में ताबड़तोड़ 2 छक्के और 3 चौके लगाए. और आखिरी ओवर में 12 रन बना मुंबई को जीत दिलाई. वह ओवर ट्रेंट बोल्ट का था. जबकि इससे पहले गेंदबाजी में 26 वर्षीय क्रुणाल ने कमाल दिखाया. उन्होंने अपने लेफ्ट आर्म स्पिन से 4 ओवर में 23 रन देकर 3 बेशकीमती विकेट हासिल किए.
IPL-10: चोटिल हुआ क्रिकेटर, तो भगवान से पूछा- मेरी खता क्या?
वानखेड़े पर 'पंड्या मैजिक', दो भाइयों से हारे नाइट राइडर्स
IPL-10: गलत आउट देने से ऐसे झल्लाए रोहित, देखिए VIDEO